पाएं अपने शहर की ताज़ा ख़बरें और फ्री ई-पेपरडाउनलोड करें
मध्य बाजार सियागंज, मारोठिया में लगातार आ रही भीड़ और कोविड प्रोटोकाल का पालन नहीं होने का खामियाजा अब पूरे शहर को भुगतना पड़ रहा है। कलेक्टर के आदेश के बाद अब थोक व खेरची सभी तरह की किराना दुकान नगरीय सीमा में केवल दो दिन सोमवार और गुरुवार को सुबह छह से शाम पांच बजे तक खुलनी है। आदेश के बाद पहले गुरुवार को किराना लेने वालों की लाइन सुबह से ही मॉल और किराना दुकानों पर लग गई। लंबी कतार में खड़े लोगों का कहना है कि यदि आज सामान नहीं लिया तो फिर सोमवार तक यानी चार दिन का इंतजार करना पड़ेगा। इसलिए धूप से बचने सुबह ही आ गए हैं।परेशानी तो हो रही है, लेकिन सामान खरीदना भी जरूरी है।
बता दें कि आदेश के अनुसार इंदौर में शनिवार और रविवार को सब्जियां भी नहीं मिलेंगी, इनकी बिक्री भी प्रतिबंधित कर दी गई है। दवा दुकान, दूध डेयरी ही सप्ताह के सातों दिन खुली रह सकेंगी। आदेश में कलेक्टर मनीष सिंह ने साफ लिखा है कि बेवजह निकलने वालों पर सख्ती होगी और कार्रवाई पर होने वाली असुविधा के लिए नागरिक खुद जिम्मेदार होगा।
इस प्रकार है नया आदेश
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn